આજ સવારથી શહેરમાં ઠંડા પવન ફુંકાયા હતા. વાદળોથી સૂરજ ઢંકાઇ જતાં છેક ૧૧ વાગ્યા સુધી ગરમીનું નામોનિશાન જોવા મળ્યું ન હતું, જોકે બપોરે પણ હવામાનમાં ગરમીની તીવ્રતા સરેરાશ કરતાં ઓછી રહેશે. આની સાથે-સાથે હવામાન વિભાગે કાશ્મીરના બદલાયેલા વાતાવરણની અસર અમદાવાદમાં પડવાની શક્યતાને ફગાવી દીધી છે. સ્થાનિક હવામાન વિભાગનાં સૂત્રો કહે છે કે અમદાવાદમાં વરસાદ લાવે તેવી કોઇ સિસ્ટમ ઉદ્ભવી નથી. ગુજરાતમાં પણ વરસાદ પડે તેવી શક્યતા નથી. એક-બે દિવસમાં ફરીથી વાદળો વિખરાઇ જતાં હવામાન સામાન્ય થઇ જશે.